เรื่องร้องเรียน: เริมมีคนไร้บ้านในบริเวณชุมชนมากขึ้น ตอนนี้พบเจอได้อย่างต่ำสามคน  บริเวณโขว์รูมมอเตอร์ไซค์เก่าที่ทิ้งร้าง หน้าซอยเพชรเกษม51 ข้างเซเว่น แทบจะตั้งรกราก เอาของใช้มาวาง วางกล่องเป็นที่นอน   อีกแห่งใกล้ธนาคาร ธกส. มาๆไปๆ บางทีก็มานอนแถวห้องเช่าฟูจิเพลสตอนช่วงหัวค่ำ พกถุงใส่อะไรมาไม่รู้เยอะแยะ อีกคนสามารถพบเจอได้ที่หน้าธนาคารกรุงศรีแถวตลาดสายสอง นอนหน้าธนาคารเลย
การดำเนินการของเจ้าหน้าที่: เจ้าหน้าที่เทศกิจ ได้ดำเนินการตรวจสอบเรื่องร้องเรียนดังกล่าวพบชายเร่ร่อนตามที่ได้รับแจ้งจึงได้สอบถามข้อมูลเบื้องต้นว่าต้องการให้ประสานฝ่ายสิ่งแวดล้อมเพื่อรับการช่วยเหลือหรือไม่ซึ่งชายดังกล่าวไม่ขอรับความช่วยเหลือจากเจ้าหน้าที่ ทางเจ้าหน้าที่จึงได้แจ้งให้ทางบุคคลดังกล่าวออกจากพื้นที่เพื่อไม่ให้เป็นการรบกวนประชาชนในบริเวณนั้นในเบื้องต้นทางบุคคลดังกล่าวได้รับปากและจะออกจากพื้นที่ภายในพรุ่งนี้ ในส่วนของพื้นที่อื่นที่ได้รับแจ้งจากการตรวจสอบไม่พบว่ามีบุคคลเร่ร่อน ￼ทางเจ้าหน้าที่ ￼จะดำเนินการตรวจสอบและกวดขันอย่างต่อเนื่องต่อไป
ความเห็นของผู้แจ้ง: ขอบคุณเจ้าหน้าที่ที่ลงพื้นที่ให้เพื่อความสบายใจของชุมชนครับ
พื้นที่: แขวงบางแคเหนือ เขตบางแค กรุงเทพมหานคร